OpenLLM-France/wikimedia huggingface dataset:
# Agnetina quadrituberculata

Agnetina quadrituberculata és una espècie d'insecte pertanyent a la família dels pèrlids.

## Referències

* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Wu, C.F., 1935. Bull. Pek. Soc. Nat. Hist. 10:62.
* 1 2 Catalogue of Life (anglès)

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Descriptions of oriental Perlini (Plecoptera: Perlidae) (anglès)
# Judith Amaechi

Judith Obiajulu Amaechi, de cognom de soltera Nwankwo (Enugwu Ukwu, 24 de desembre del 1970), és la directora d'Empowerment Support Initiative (ESI), que fa campanya contra el VIH/sida, defensa els drets de les dones i de la infantesa i promou la igualtat de sexes i l'educació de les xiquetes a Nigèria.

## Trajectòria

Amaechi nasqué a l'estat d'Anambra. Va cursar la secundària en el Federal Government Girls' College d'Abuloma. Després estudià en la Rivers State University (RVSU), i s'hi llicencià en Planificació urbanística i regional. Es casà amb el exgovernador de l'estat de Rivers, Chibuike Amaechi, i tenen tres fills.
Amaechi creà el 16 d'octubre del 2008 Empowerment Support Initiative, una ONG que ofereix suport pràctic i assessorament a dones i infants, especialment als més desfavorits. Al juny del 2009, en un discurs amb motiu del Dia Internacional de les Vídues, Amaechi demanà que es revisassen les lleis autòctones i les pràctiques consuetudinàries que sumeixen les vídues a vegades en la més absoluta pobresa. Al març del 2010, visità Palestina-Israel amb la comissària estatal d'Afers de les Dones, Manuela George-Izunwa, per a inspeccionar granges i parlar de la formació i el desenvolupament de l'agricultura entre les dones de l'estat de Rivers.
El 2009, Amaechi patrocinà un programa gratuït de desparasitació massiva de xiquets de l'estat de Rivers. Defensà la Llei de Drets dels Xiquets aprovada en l'estat de Rivers el 2010, l'objectiu del qual és prevenir els abusos contra els infants. A l'agost del 2010, inaugurà un espai de Tecnologia de la Informació i la Comunicació, que dona formació informàtica debades durant quatre setmanes en vacances a estudiants de secundària.

## Referències

* 1 2 3 «Her Excellency Dame Judith Amaechi – A Profile». Riversstate.gov.ng. Arxivat de l'original el 2015-01-11. [Consulta: 19 gener 2015].
* ↑ «Mrs Amaechi Celebrates Birthday With Children». The Tide, 01-01-2010. [Consulta: 20 setembre 2010].
* ↑ «As Empowerment Support initiative (ESI) Clocks One». The Tide, 16-10-2009. [Consulta: 20 setembre 2010].
* ↑ «Amaechi to Empower 2,500 Women». The Daily Independent. AllAfrica, 24-03-2010. [Consulta: 20 setembre 2010].
* ↑ «De-worming Co-ordinator Lauds Judith Amaechi». The Tide, 13-07-2009. [Consulta: 20 setembre 2010].
* ↑ «Support child rights act -Rivers State First Lady». The Nation, 07-03-2010. Arxivat de l'original el 2012-05-03. [Consulta: 20 setembre 2010].
# Jethro Tull (agrònom)

Jethro Tull (Basildon, Berkshire, 30 de març de 1674 − Hungerford, Berkshire, 21 de febrer de 1740) va ser un pioner de l'agricultura anglès que va ajudar a la revolució agrícola d'Anglaterra. Va perfeccionar una sembradora accionada per cavalls l'any 1701 que sembrava en línies de solcs i més tard una aixada accionada per cavalls. Els mètodes de Tull van ser adoptats per molts grans terratinents i van sentar la base de l'agricultura moderna.

## Biografia

Tull va néixer a Basildon, Berkshire, fill de Jethro Tull pare i de Dorothy Buckridge, i va ser batejat allà el 30 de març de 1674. Va estudiar al Saint John's College d'Oxford però sembla que no va obtenir un grau acadèmic.
Arran d'una malaltia pulmonar, viatjà per Europa i va ser influït per la Il·lustració i va donar un enfocament empíric a l'agricultura.
Tull morí a la Prosperous Farm a Hungerford i va ser enterrat a St Bartholomew's Church, Lower Basildon, Berkshire, on havia estat batejat.

## Invents

Jethro Tull innovà l'aparell de la sembradora ideada per sembrar la trepadella. Aquest aparell va ser abans suggerit per John Worlidge, cap a 1699, però sense evidència d'haver-lo construït. Tull la va fer servir l'any 1701. Tull preferí usar cavalls més que no pas bous i inventà una aixada moguda per cavalls per treure males herbes i va fer canvis en el disseny d'una arada que encara són visibles en les arades modernes. Pensava que no calia aplicar fertilitzants al sòl.

## Referències

* ↑ Ancestry of Jethro Tull compiled by William Addams Reitwiesner

## Bibliografia

* Hidden, N. (1989) Jethro Tull I, II, and III Arxivat 2012-03-02 a Wayback Machine., Agric. Hist. Rev., 37 (1), p. 26–35
* Tull, Jethro (1731, 2010) Jethro Tull's Horse Hoeing Husbandry)

## Enllaços externs

* Jethro Tull, BBC, Història (anglès)
* Jethro Tull a berkshirehistory.com] (anglès)
# JBB

JBB té els següents significats:
* Jardí Botànic de Barcelona, jardí botànic situat a la muntanya de Montjuïc de Barcelona
* Journal of Bioscience and Bioengineering, revista científica especialitzada en biotecnologia
# Jinzhong

Jinzhong, antigament Yuci, és una ciutat a nivell de prefectura a la província de Shanxi, a la República Popular de la Xina, limitant a l'est amb la província de Hebei. Segons el cens del 2020, la seva població total era de 3.379.498 habitants, dels quals 1.226.617 vivien als districtes urbans de Yuci i Taigu. No obstant això, 5.433.659 vivien a l'àrea urbanitzada (o metropolitana) de Taiyuan - Jinzhong formada pel districte de Yuci més els 6 districtes urbans de Taiyuan, en gran part conurbats.

## Clima

Jinzhong té un clima semiàrid continental, influït pel monsó (Köppen BSk), amb hiverns freds i molt secs, i estius calorosos i humits. La temperatura mitjana mensual oscil·la entre -5,5 °C al gener i 24,2 °C al juliol, i la mitjana anual és de 10,39 °C. Com a mostra de la influència del monsó d'Àsia oriental, més de dos terços dels 388 mil·límetres anuals de precipitació es produeixen de juny a setembre.

## Referències

* ↑ «China: Shānxī (Prefectures, Cities, Districts and Counties) - Population Statistics, Charts and Map».
* ↑ Peel, M. C., Finlayson, B. L., and McMahon, T. A.: Updated world map of the Köppen-Geiger climate classification, Hydrol. Earth Syst. Sci., 11, 1633-1644, doi:10.5194/hess-11-1633-2007, 2007.
# Jane Dillon

Jane Dillon (Manchester, Regne Unit, 1943) és una dissenyadora britànica. Va estudiar disseny d'interiors al Manchester College of Art i disseny de mobles al Royal College of Arts de Londres. Treballa per a Knoll International i a finals dels anys seixanta es trasllada a Itàlia on treballarà a l'equip d'Olivetti dirigit per Ettore Sottsass. Entre el 1971 i el 1972 treballa a Conran de Londres i assessora empreses internacionals com Casas o ICF als Estats Units. Posteriorment crea amb el seu marit, Charles Dillon, un estudi de disseny a Londres. Durant un temps la seva feina se centra en l'assessoria a diferents empreses i en el disseny en els camps de la il·luminació i el mobiliari d'oficina. El 1985 inicia la seva col·laboració amb Floris van den Broecke i Peter Wheeler amb els qui funda un estudi de disseny. Compagina la seva activitat professional amb la docència al Royal College of Art de Londres, al Middlesex Polytechnic o al Glasgow School of Art. És també membre del Design Council britànic. Entre els seus dissenys podem destacar el llum de suspensió Cometa (1980), realitzat amb la col·laboració de Charles Dillon, i el sofà de mòduls Multipla (1999), dissenyat amb Peter Wheeler.

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].
# Covadonga (desambiguació)

«Covadonga» té aquests significats:
* Covadonga, llogaret del conceyu de Cangues d'Onís
* Goleta Covadonga, vaixell espanyol i després xilè del segle xix
* Santuari de Covadonga, conjunt monumental de la parròquia de Covadonga, al consejo asturià de Cangues d'Onís
* Basílica de Covadonga, edifici religiós al santuari de Covadonga
* Cova de Covadonga, lloc del santuari de Covadonga
* Verge de Covadonga, imatge de la Verge Maria que hi ha a la Cova de Covadonga (la Santa Cova), al concejo de Cangues d'Onís, Astúries
* Batalla de Covadonga, llegendària batalla del segle viii
* Llacs de Covadonga, zona del Parc Nacional dels Picos d'Europa que inclou dos llacs
* Parc Nacional de Covadonga fins al 1995, avui integrat al Parc Nacional de Picos de Europa
* Riu Covadonga, petit rierol que passa per Covadonga (Cangues d'Onís)
# EroFame

eroFame és una convenció comercial per al mercat eròtic. Avui, eroFame és l'esdeveniment B2B líder a tot el món per a la indústria eròtica, que atrau més de 200 expositors nacionals i internacionals en la seva última instal·lació. La convenció de comerç internacional se centra en productes i serveis del mercat eròtic i del segment de l'estil de vida, incloses les joguines per a adults i els accessoris eròtics, però també la llenceria i altres productes que només tenen poc a veure amb la indústria hardcore.
Des del 2010, eroFame també ha estat la plataforma per a la presentació dels Erotixxx Awards anuals.

## Història

eroFame va tenir lloc per primera vegada a la Metropolishalle dels estudis Babelsberg a Potsdam prop de Berlín, l'octubre de 2010. A causa de l'augment del nombre d'expositors i del creixent interès entre membres comercials, la convenció comercial b2b es va traslladar a la ubicació actual a la capital de la Baixa Saxònia de Hannover l'any següent. Des del 2011, eroFame té lloc al Recinte firal de l'Expo a Hannover, el recinte firal més gran del món.

## Desenvolupament i números d'expositors

Quan eroFame es va estrenar el 2010, els organitzadors van acollir 93 empreses expositores. L'octubre de 2011, el nombre d'expositors al recinte firal de Hannover ja havia augmentat fins a 116. Pel 2012 unes 165 empreses van reservar un estand de fira. L'any 2013 un total de 191 expositors van presentar els productes als visitants L'any 2014 ja hi ha més expositors reservats d'estands, com en anys anteriors.

## El comitè d'exposicions internacionals

El comitè d'exposició internacional està format per les empreses següents:
* JOYDIVISION international AG, Germany / USA
* Orion Versand GmbH & Co. KG, Germany
* Pjur group S.A., Luxembourg
* Scala 2.0 B.V., Netherlands
* Schneider & Tiburtius GmbH, Germany
La convenció és organitzada per Mediatainment Publishing eroFame GmbH.

## Referències

* ↑ «Còpia arxivada». E.A.N. Magazine, 18-10-2013. Arxivat de l'original el 2014-03-04. [Consulta: 5 desembre 2021].
* Hannovers schärfste Messe Bild.de, 2014-09-11

## Enllaços externs

* EroFame - Lloc web oficial
# La mòmia: La tomba de l'emperador drac

La mòmia: La tomba de l'emperador drac (en anglès i versió original: The Mummy: Tomb of the Dragon Emperor) és una pel·lícula estatunidenca, alemanya i canadenca del 2008, dirigida per Rob Cohen i amb guió de Miles Millar i Alfred Gough. És la continuació de The Mummy i The Mummy Returns, i tornen a encarregar-se de la producció Bob Ducsay, Sean Daniel, Stephen Sommers i James Jacks. La pel·lícula ha estat produïda per la companyia cinematogràfica Alphaville Films i va començar a rodar-se el 27 de juliol de 2007 a Mont-real i després a la Xina. En principi, es comptava amb la col·laboració de Rachel Weisz, però a causa de la seva agenda l'actriu va rebutjar l'oportunitat. Està doblada al català.

## Argument

A la tercera entrega de la saga, Brendan Fraser torna a encarnar l'explorador Rick O'Connell, que s'haurà d'enfrontar al ressuscitat emperador Qin (Jet Li), en un conte èpic que comença a les tombes de l'antiga Xina i acaba als gelats cims de l'Himàlaia. En aquesta nova aventura, Rick té per companys el seu fill Alex (el nouvingut Luke Ford), la seva esposa Evelyn (Maria Bello) i el germà d'aquesta, Jonathan (John Hannah). La família O'Connell haurà de detenir a una mòmia que acaba de despertar-se d'una maledicció llançada fa 2.000 anys abans que esclavitzi al món sencer.
Condemnats per una bruixa traïdora (Michelle Yeoh) a romandre en mort aparent per a l'eternitat, el despietat emperador xinès Drac i els seus deu mil guerrers han esperat a la seva àmplia tomba de fang, oblidats de tots, durant cents d'anys, qual exèrcit de terracota. Però quan enganyen el jove aventurer i arqueòleg Alex O'Connel perquè desperti del seu son etern al temible governant, no li queda més remei que demanar ajuda a les úniques persones que saben més que ell sobre els no morts: els seus pares.
El monarca torna a la vida amb tot el seu poder i els nostres protagonistes descobreixen aviat que el seu afany de dominació no ha fet més del que creix en tots aquests anys. Servint-se de poders sobrenaturals inimaginables, l'Emperador Mòmia travessarà l'Extrem Orient amb la seva legió sense que ningú pugui detenir-lo... llevat que els O'Connell trobin la forma de fer-ho.

## Repartiment

* Brendan Fraser com Richard O'Connell
* John Hannah com Jonathan Carnahan
* Jet Li com l'emperador Qin Shi Huang
* Maria Bello com Evelyn Carnahan-O'Connell
* Michelle Yeoh com Zijuan
* Luke Ford com Alex O'Connell

## Referències

* ↑ Diane Garrett, Michael Fleming. «Fraser returns for ‘Mummy 3’» (en anglès). Variety, 11-04-2007. [Consulta: 31 juliol 2022].
* ↑ «LA MÒMIA: LA TOMBA DE L'EMPERADOR DRAC». El Doblatge. [Consulta: 31 juliol 2022].

## Enllaços externs

* Lloc web oficial (anglès)
* La mòmia: La tomba de l'emperador drac a Goita què fan, ara!
* Lloc web oficial d'Espanya Arxivat 2008-06-01 a Wayback Machine. (castellà)
# Kevin Claeys

Kevin Claeys (Roeselare, 26 de novembre de 1986) és un ciclista belga professional del 2011 al 2015.

## Palmarès

* 2008
** Vencedor d'una etapa a la Volta al Brabant flamenc
* 2010
** Vencedor d'una etapa als Dos dies del Gaverstreek
* 2012
** 1r a la Volta a Limburg
** 1r a la Fletxa costanera

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Késsovo

Késsovo (en rus: Кесово) és un poble de l'óblast de Vladímir, a Rússia, segons el cens del 2010 tenia 35 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kokubun-ji (Osaka)

Kokubun-ji (国分寺) és un temple budista situat al barri de Kita-ku d'Osaka, Japó. Va ser fundat l'any 655 durant el regnat de l'emperadriu Kōgyoku i està afiliada al budisme Shingon. També es coneix com a Nagara Kokubun-ji (長柄国分寺).

## Vegeu també

* Kokubun-ji
* Tretze llocs budistes a Osaka

## Referències

* ↑ «没有找到站点». [Consulta: 9 abril 2022].

### Bibliografia

* P. D. Winfield, " Imatges esotèriques de llum i vida a Osaka Kokubunji », Japó, Southeast Review of Asian Studies, 2012, n ., p. 128-152 .
# Kenferol

El kenferol és un flavonoide que es presenta naturalment a diverses plantes (Melilotus officinalis, Equisetum arvense etc).
Té propietats de protector vascular i és diürètic.

## Referències

* Matsugo, Seiichi «Free Radical Generating and Scavening Compounds as a New Type of Drug». Current Medicinal Chemistry, 2, 4, 1995, pàg. 777-779. ISSN: 0929-8673.
* Fernández Pérez, Temístocles. Manual de patología médica y fitoterapia. Universidad Pontificia Comillas, 2001, p. 82. ISBN 8484680002.
# L'Alzina (Vilanova de l'Aguda)

L'Alzina, o L'Alzina de Ribelles, és un poble del municipi de Vilanova de l'Aguda, a la Noguera. El 2019 tenia 27 habitants.

## Situació i descripció

Aquest poble, que havia format part de l'antiga baronia de Ribelles, és 2 quilòmetres a l'esquerra del riu Llobregós, al sud-oest de Ribelles. Té una capella, antiga sufragània de Ribelles, dedicada a Sant Salvador, un edifici de reminiscències romàniques amb un portal adovellat amb campanar sobre el mur de ponent. No té absis; només una petita edificació a manera de sagristia adossada al mur pla del final de la nau. Aquest poble celebra la festa major el segon diumenge d'agost.

## Referències

* ↑ «252496 Vilanova de l'Aguda». Idescat. [Consulta: 29 agost 2020].
* ↑ «L'Alzina (Vilanova de l'Aguda)». Gran Enciclopèdia Catalana. Barcelona: Grup Enciclopèdia Catalana.
* ↑ VV.AA.. Descobrim Ponts i el Mig Segre. Consell Comarcal de la Noguera i Ajuntament de Ponts, maig 1999 (Sortides per la Noguera 3). ISBN 84-605-8984-6.
# L'Alzina (Riner)

L'Alzina és una masia situada al municipi de Riner, a la comarca catalana del Solsonès.
# L'Alzina del Pla de Cirera

L'Alzina del Pla de Cirera o, simplement, l'Alzina és una masia situada al Pla de Cirera al poble de Lladurs, municipi del mateix nom (Solsonès).

## Enllaços externs

   * Fototeca del Solsonès: Article referit a aquesta masia

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# La Plana (Bot)

La Plana és una muntanya de 220 metres del municipi de Bot, a la comarca catalana de la Terra Alta.

## Referències

* ↑ «Bot». Municipis catalans. [Consulta: 6 gener 2022].
# Knap of Howar

El Knap de Howar, en anglès Knap of Howar o Knap o' Howar, és una granja neolítica a l'illa de Papa Westray, de l'arxipèlag de les illes Òrcades, a Escòcia. Pot ser la casa de pedra més antiga conservada al nord-oest d'Europa. La datació per radiocarboni mostra que va ser ocupat des del 3700 aC al 2800 aC, temps abans que construccions similars de l'assentament de Skara Brae, a la Mainland, també de les Òrcades.

## Assentament

La granja consta de dos edificis rectangulars arrodonits adjacents de parets gruixudes amb portes molt baixes enfront del mar. L'estructura gran i més antiga està unida per un pas baix amb l'altre edifici, que ha estat interpretat com un taller o una segona casa. Van ser construïts sobre un anterior abocador, i van ser envoltats per material de deixalla que els ha protegit. No hi ha finestres, per la qual cosa les estructures van ser, suposadament, il·luminades pel foc, amb un forat en el sostre per deixar sortir el fum. A pesar que ara se situen prop de la riba i la casa principal treu el cap sobre el mar, haurien romàs inicialment cap a l'interior, sent això l'efecte del canvi del nivell del mar. La riba posa al descobert pedra local que es divideix en planxes primes, donant una font de material de construcció per als murs de paret seca.
Les parets segueixen en peus i posseeixen un ràfec a una altura d'1,6 metres, i el mobiliari és de pedra, romanent gairebé intacte, donant una impressió viva de la vida a la casa. Xemeneies, murs divisoris, llits i prestatges d'emmagatzematge estan en perfecte estat, i no es van trobar forats per a pals que indiquessin una estructura del sostre.
L'evidència dels abocadors mostra que els habitants es dedicaven a la cria de bestiar, ovelles i porcs, cultiu d'ordi i blat, a la marisqueria, i a la pesca, d'espècies que han de ser capturades usant vaixells i caça.
Les troballes de ceràmica Unstan de fines manufactura i decoració enllaça als habitants amb les tombes de tipus cairn de càmera properes i a llocs més llunyans, incloent Balbridie i Eilean Domhnuill. El nom «Howar» es creu que deriva de la paraula del nòrdic antic haugr, el significat del qual és ‘monticles' o ‘túmuls', per tant el significat seria ‘lloma dels monticles'.
El lloc està a cura de la institució Historic Scotland.

## Notes i referències

* 1 2 «Knap of Howar» (en anglès). Historic Scotland. [Consulta: 1r gener 2017].
* 1 2 Wickham-Jones, 2007.
* 1 2 «Knap of Howar, Papa Westray» (en anglès). [Consulta: 1r gener 2017].
* 1 2 «The Knap o' Howar» (en anglès). Orkneyjar. Arxivat de l'original el 2019-10-17. [Consulta: 1r gener 2017].
* ↑ Broch of Burrian Archaeology (The Papar Project)

### Bibliografia

* Lines, Marianna. The traveller's guide to Sacred Scotland (en anglès). Tarxien, Malta: Gutenberg Press Ltd., 2014. ISBN 9780906362761.
* Wickham-Jones, Caroline. Orkney: A Historical Guide (en anglès). Edimburgo: Birlinn Limited, 2007. ISBN 9781780270012 [Consulta: 1r gener 2017]. La versió en línia ofereix una vista parcial del llibre.

## Enllaços externs

* Orkneyjar - The Knap o' Howar Arxivat 2019-10-17 a Wayback Machine.
* Knap of Howar, Papa Westray.
# La Masovera

La Masovera o La Masereta és una cançó tradicional catalana força difosa arreu dels Països Catalans. És una cançó de tasca que es caracteritza per ser acumulativa i amb una constant repetició.
Té un compàs de 2/4 i un ritme bastant senzill compost per tresets, negres i corxeres. Respon a una estructura simple d'A B o, cosa que és el mateix, dividida en: tornada i estrofes. La lletra és força llarga degut a la quantitat de repeticions i variacions que trobem, però és fàcil de recordar si se segueix l'ordre dels dies de la setmana i s'intueix la seva rima.
És molt apropiada per primer cicle de primària, per fer-ne un treball a l'escola, ja que es poden treballar els dies de la setmana i el vocabulari del camp, juntament amb diferents elements fonètics.

## Referències

* ↑ Calderon, Diego. Expressió musical a primària. Universitat de Barcelona, 2014, p. 57.

## Enllaços externs

* La Masovera (?·pàg.)
# La Masia de Castellar

La Masia de Castellar és una obra d'Aguilar de Segarra (Bages) inclosa a l'Inventari del Patrimoni Arquitectònic de Catalunya.

## Descripció

Gran casal, amb edificacions auxiliars annexes i una part moderna dedicada també a habitatge.
La façana principal del mas ha estat restaurada recentment, i s'espera que a poc a poc ho sigui tota la resta de la casa.

## Referències

* 1 2 «La Masia de Castellar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Larsenita

La larsenita és un mineral de la classe dels silicats. Va ser descoberta l'any 1928 a la Mina Franklin, Sussex Co., Nova Jersey, Estats Units i va ser anomenada per Charles Palache, Lawson Henry Bauer, i Harry Berman en honor d'Esper Signius Larsen, Jr. (1879-1961), petrologista i professor de geologia a la Universitat Harvard, Cambridge.

## Característiques

La larsenita és un silicat de fórmula química PbZnSiO₄. Cristal·litza en el sistema ortoròmbic. És incolora o blanca. La seva duresa a l'escala de Mohs és 3.
Segons la classificació de Nickel-Strunz, la larsenita pertany a «9.AB - Nesosilicats sense anions addicionals; cations en [4] i major coordinació» juntament amb els següents minerals: esperita, rondorfita i trimerita.

## Formació i jaciments

La larsenita és un mineral secundari molt rar que es forma en filons que tallen i substitueixen menes massives i gruixudes de wil·lemita-franklinita en dipòsits de zinc metamòrfics estratiformes.
Existeixen jaciments de larsenita a Uentrop, Rin del Nord-Westfàlia, Alemanya; Puttapa, Austràlia del Sud, Austràlia; La Blanca, Zacatecas, Mèxic; Tsumeb, Oshikoto, Namíbia; i Franklin, Nova Jersey, Estats Units.
Sol trobar-se associada a altres mineral com: wil·lemita, clinohedrita, esperita, hardystonita, hodgkinsonita, andradita, calcita, smithsonita, zincita, franklinita, roeblingita, queitita i alamosita.

## Referències

* 1 2 3 «Larsenite» (en anglès). Mindat. [Consulta: 7 novembre 2015].
* 1 2 «Larsenita» (en anglès). Handbook of Mineralogy. Arxivat de l'original el 4 de març 2016. [Consulta: 3 octubre 2016].